สนช.เปิดเวทีพบประชาชนทั้ง 76 จังหวัด ที่ห้องประชุมรัฐสภา เพื่อรวบรวมทุกประเด็นปัญหาของประชาชนจากทั่วประเทศมาอภิปราย
นายพรเพชร วิชิตชลชัย ประธานสภานิติบัญญัติแห่งชาติ เป็นประธานเปิดโครงการสมาชิกสภานิติบัญญัติแห่งชาติ หรือ สนช. พบประชาชน 76 จังหวัด ที่ห้องประชุมรัฐสภา ในวันนี้ (14 ก.ย.) โดยเริ่มตั้งแต่เวลา 09.00 น. ที่ผ่านมา ซึ่งเป็นการเปิดเวทีพบตัวแทนประชาชนโดยสรุปตามที่ สนช.ได้ลงพื้นที่พบประชาชนตลอดระยะเวลาที่ผ่านมา ซึ่งมีผู้แทนจากภาคประชาชนทั้ง 76 จังหวัด พร้อมด้วยผู้แทนจากภาคส่วนราชการเข้าร่วม โอกาสนี้มี พลเอก อนันตพร กาญจนรัตน์ รัฐมนตรีว่าการกระทรวงการพัฒนาสังคมและความมั่นคงของมนุษย์ และนายสุวพันธุ์ ตันยุวรรธนะ รัฐมนตรีประจำสำนักนายกรัฐมนตรี เข้าร่วมรับฟังประเด็นปัญหาในเวทีครั้งนี้ด้วย โดยในที่ประชุมได้นำประเด็นปัญหาที่ได้มาจากการเปิดรับฟังความคิดเห็นจากประชาชนทั้ง 76 จังหวัด มาสรุปเป็นหัวข้อหลักสำคัญในการเปิดอภิปรายถึงปัญหาและแนวทางแก้ไขในที่ประชุม ประกอบด้วย ประเด็นปัญหาเรื่องที่ดิน // ปัญหาแหล่งน้ำ // ปัญหาด้านการเกษตร // ด้านคมนาคม // ด้านเศรษฐกิจ // ด้านสิ่งแวดล้อม และด้านสังคม




สำหรับการจัดเวทีรับฟังความเห็นประชาชน ถือเป็นหน้าที่ของฝ่ายนิติบัญญัติ ที่ต้องรับฟังความคิดเห็นประชาชนเกี่ยวกับการออกกฎหมายและผลกระทบที่ประชาชนได้รับจากการออกกฎหมาย เพื่อส่งความคิดเห็นต่อไปยังรัฐบาล ในฐานะฝ่ายบริหาร เพื่อนำไปแก้ไขและบริหารจัดการแก้ปัญหาต่อไป